OpenLLM-France/wikimedia huggingface dataset:
# Latinako probintzia

    Artikulu hau Italiako probintziari buruzkoa da; beste esanahietarako, ikus «Latina».
Latinako probintzia (italieraz: Provincia di Latina) Italiako Lazio eskualdeko probintzia da. Latina hiria da probintziaren hiriburua.

## Herriak

Aprilia Bassiano Campodimele Castelforte Cisterna di Latina Cori Fondi Formia Gaeta Itri Latina Lenola Maenza Minturno Monte San Biagio Norma Pontinia Ponza Priverno Prossedi Rocca Massima Roccagorga Roccasecca dei Volsci Sabaudia San Felice Circeo Santi Cosma e Damiano Sermoneta Sezze Sonnino Sperlonga Spigno Saturnia Terracina Ventotene
Probintziako herririk jendetsuenak honakoak dira:
| Herria | Biztanleria |
| Latina | 112.533 |
| Aprilia | 63.265 |
| Terracina | 42.669 |
| Formia | 36.822 |
| Fondi | 35.115 |
| Cisterna di Latina | 33.108 |
| Sezze | 22.859 |
| Gaeta | 21.541 |
| Minturno | 18.366 |
| Sabaudia | 17.581 |
| Priverno | 13.728 |
| Pontinia | 13.517 |
| Cori | 10.808 |
| Itri | 9.238 |
| San Felice Circeo | 8.212 |
| Sermoneta | 7.083 |
| Sonnino | 7.056 |
| Santi Cosma e Damiano | 6.678 |
| Monte San Biagio | 6.106 |

## Ikus, gainera

* Italiaren banaketa administratiboa

## Kanpo estekak

* (Italieraz) Probintziako gobernuaren webgunea.
* Datuak: Q16196
* Multimedia: Province of Latina / Q16196
# Latinaren deklinabidea

Latinaren deklinabidean bost deklinabide eredu bereizten dira izenetan, genitiboaren bukaeraren arabera. Deklinabide bakoitzean, hitzen lexemei edo erroei hainbat bukaera gehitzen zaizkie. Sei kasu gramatikal ditu: nominatiboa, bokatiboa, akusatiboa, genitiboa, datiboa eta ablatiboa.

## Bost deklinabideak
### 1. deklinabidea

Lehen deklinabideko hitzen genitiboaren bukaera -ae da. Genitiboaren forma izen enuntziatutik har dezakegu; adibidez, poeta, poetae, m ~ euskaraz, "poemagile, koplari"; lehen hitza (poet-a) nominatibo kasuan dago; bigarrena (poet-ae), berriz, genitiboan. Lehen deklinabideaz izen femeninoak deklinatzen dira, gehienbat.

### 2. deklinabidea

Bigarren deklinabideko hitzen genitiboaren bukaera -i da. Adibidez: dominus, domini, m ~ euskaraz, "jauna". Bigarren deklinabideaz baliatuz, izen maskulino zein femeninoak deklina daitezke; neutrozko forma ere badago.
Bigarren deklinabidean, magister, magistri, m ~ ("irakasle") bezalako izenak daude, nahiz eta maskulinoa izan erromatarrentzat hitz egiterako orduan errazago zelako aldaketa batzuk jasan dituztenak.
Haiez gain, bigarren deklinabidean izen neutroak daude: templum, templi, n ~ ("tenplua").

### 5. deklinabidea
## Erreferentziak

* ↑ (Ingelesez) «Casos y declinaciones» Epigraphia 3D (Noiz kontsultatua: 2021-12-04).

## Kanpo estekak

* Datuak: Q601360
# Latin Kings

Almighty Latin King and Queen Nation (ALKQN, ALKN, LKN) (euskaraz: «Latindar Errege eta Nazio Erregina Ahalguztidunak») mundu osoan hedatua dagoen talde latinoa da. 1954an Chicagon sortua izan zen. Ñetas taldearekin etsaitasun latza du.
Gaur egun Amerikako herrialde ia guztietan hedatuak daude, eta Europan berriz bereziki Espainian, baina modu apalagoan baita Portugal eta Italian ere.
Maiz talde honetako kideak kale istiluetan, lapurretan, droga eta arma trafikoan, eta beste taldeen aurkako borroketan eta hilketan sartuak egon direnez, herrialde askotan erakunde kriminal bezala sailkatuak daude.

## Kanpo estekak

* Datuak: Q534297
# Latina (Italia)

    Artikulu hau Italiako udalerriari buruzkoa da; beste esanahietarako, ikus «Latina (argipena)».
Latina Italiako udalerri bat da. Latinako probintzian kokatuta dago, Lazio eskualdean. 127.564 biztanle ditu, 277,62 kilometro koadroko azaleran banatuta.

## Mugakideak

Latinak honako udalerri hauekin egiten du muga:
Aprilia Nettuno Sabaudia Sermoneta Cisterna di Latina Pontinia Sezze

## Kanpo estekak

* Datuak: Q13410
* Multimedia: Latina (Italy) / Q13410
# Latin klasiko

Latin klasikoa (latinez: lingua latina) Erromatar Inperioaren garaian literatura egiteko erabiltzen zuten latin mota zen, latin arruntaren aurrean.

## Kronologia

K.a. I. mendearen erdialdetik K.o. I. mendearen hasiera arteko (Augustoren heriotza, K.o. 14) latina da, letra erromatarren gailurra, Urrezko Aroa ere esaten zaiona, politika erromatarraren gorakadarekin bat datorrena. Gaur egun latin klasikoa deitzen dena, izan ere, literatur hizkuntzaren oso forma estilizatua zen, latina arkaikotik hautabidez eraikia.

## Fonetika
### Alfabetoa

Aro klasikoko latindar alfabetoak 23 karaktere zituen:
| A | B | C | D | E | F | G | H | I | K | L | M | N | O | P | Q | R | S | T | V | X | Y | Z |
* I letrak i eta j irudikatzen zituen.
* V letrak u eta v ordezkatzen zituen.
* K. a. I. mendean, Erromak Grezia konkistatu ondoren, Y eta Z letrak sartu eta birsartu ziren, hurrenez hurren, eta amaieran kokatu zituzten. Z birsartu, K a. III. mendean zehar, Z hizkia galdu egin baitzen, ordungo latinak ez baitzuen behar.
* Klaudio enperadoreak (41-54 aginte gorenean) hiru letra berri (klaudiar letrak) sartzeko egindako saiakerak denbora gutxi iraun zuen.

### Bokalak

Baziren bost bokal latin klasikoan [i], [e], [a], [o], [u] laburrak edo luzeak izan zitezkeenak. Iraupen horrek balio fonologikoa zuen: ablatiboa nominatibotik bereizteko aukera ematen zuen bereziki lehen deklinabidean. Hitz batzuk bokal baten iraupenagatik baizik ez ziren ezberdintzen: horrela pŏpulus "herri" eta pōpulus "makal", edo mălum "gaitz" eta mālum "sagar". Laburrak irekiagoak ziren eta giharretako tentsioa ez zen hain garrantzitsua.
Baziren hiru diptongo: [au̯], [ae̯] eta [oe̯].

### Kontsonanteak

Latin klasikoaren kontsonanteak:
| | Ezpainkariak | Horzkariak | Sabaikariak | Belareak | Ezpain-belareak | Glotalak |
| Sudurkariak | m | n | | ŋ | | |
| Herskariak | p b | t d | | k g | kʷ gʷ | |
| Igurzkariak | ɸ f | s | | | | h |
| Txistukariak | | | j | | w | |
| Dardarkariak | | r | | | | |
| Albokariak | | l ɫ | | ɫ | |

## Morfologia

Latin arkaikotik ezberdintzen da, bigarren deklinabidearen azken -os (nominatibo singularra) eta -om delakoak -us eta -um izatera iragaten direlako, eta hitz batzuen lerratze semantikoa ere ez da dibergentea.
Latinaren deklinabidea

## Literatura

Latin klasikoa eta latin literarioaren aurreko formak era askotara bereizten dira. Bereziki ezberdina da Katon Zaharrak, Plautok eta, neurri batean, Lukreziok erabiltzen zuten hizkuntza. Latin klasikoaren garaia letra erromatarren gailurra da, Urrezko Aroa ere esaten zaiona. Idazlerik nabarmenenak honako hauek lirateke:
* Zizeron
* Julio Zesar
* Tito Livio
* Virgilio
* Horazio
* Seneka
* Katulo
* Ovidio

## Ikus, gainera

* Latinezko literatura

## Erreferentziak

* ↑ Väänänen, Veikko; Väänänen, Veikko. (1975). Introducción al latín vulgar. (Reimpr. argitaraldia) Gredos ISBN 978-84-249-2807-0. (Noiz kontsultatua: 2023-05-29).

## Kanpo estekak

* Datuak: Q253854
# La Chapelle-Erbrée

La Chapelle-Erbrée (bretainieraz Ar Chapel-Ervoreg) Ille eta Vilaine departamenduan dagoen Bretainiako udalerria da.

## Kanpo estekak

* Datuak: Q1061476
* Multimedia: La Chapelle-Erbrée / Q1061476
# La Chapelle-Caro

La Chapelle-Caro (bretainieraz Ar Chapel-Karozh) Bretainiako Morbihan departamenduko udalerri ohia da. 2019ko urtarrilaren 1ean Val d'Oust sortzeko desegin zen.

## Kanpo estekak

* Datuak: Q128425
* Multimedia: La Chapelle-Caro / Q128425
# La Chapelle-Chaussée

La Chapelle-Chaussée (bretainieraz Chapel-ar-Galc'hed) Ille eta Vilaine departamenduan dagoen Bretainiako udalerria da.

## Kanpo estekak

* Datuak: Q747842
* Multimedia: La Chapelle-Chaussée / Q747842
# Lemmy (softwarea)

Lemmy gizarte-markatzaileei, foroei eta albiste batzaileei ostatu emateko software librea da. Esteken bilketak edo bildumak egiteko eta instantzia deszentralizatuak sortzeko balio du baita ere.
Lemmy Reddit, Lobste.rs edo Hacker News bezalako guneen antzekoa izateko sortu zen, baina erabat libre eta deszentralizatua izateko. Erabiltzaileen intereseko foroak, posta hariak eta eztabaida irekietan harpidetza egiteko aukera eskaintzen du, eta gainera iruzkinetan bozkatzeko eta iruzkin berriak gehitzeko aukera dago. Botoen arabera iruzkinak gora edo behera mugituko dira eta horrela boto gehien dauzkaten iruzkinek ikusgarritasun handiagoa lortuko dute.
Foroetan galderak, hausnarketak, iruzkinak edo esteka interesgarriak parteka daitezke. Eta besteen galderak, hausnarketak, iruzkinak eta bidalketak, oro har, gora edo behera mugi daitezke, pixkanaka-pixkanaka, botoen indarrarekin.
Jakintza nahikoa daukan edonork har dezake zerbitzari batean ostatu eta instantzia berri bat sortu. Instantzia horiek guztiak federatuak dira, eta fedibertsoari loturik daude.
Hainbat sistema eragile eta web nabigatzailerekin erabil daiteke.

## Izena

Garatzaileek honela azaltzen dute izena:
   * Motörhead taldeko abeslariaren omenez.
   * Eskola zaharreko Lemmings bideo jokoa.
   * Super Mario bideo jokoko pertsonaia.
   * Karraskari belarjale handiak.

## Euskaraz

Software librea izanik, hizkuntza paketea edozein hizkuntzatara itzultzeko aukera zabalik dauka. Boluntario batzuek mantentzen dute euskarazko lokalizazioa.
Hizkuntza paketea euskarara ekartzeaz gain, Lemmy.eus instantzia sortu dute eta komunitatearen esku, erabat irekita utzi dute.

## Erreferentziak

* ↑ «App | Lemmy.eus» kaixo.lemmy.eus (Noiz kontsultatua: 2021-02-25).
* ↑ «About - Lemmy Documentation» join.lemmy.ml (Noiz kontsultatua: 2021-02-25).
* ↑ (Ingelesez) «Lemmy Koopa» Super Mario Wiki (Noiz kontsultatua: 2021-02-25).
* ↑ (Ingelesez) «Lemming – The Little Giant Of The North» SunChild International Environmental Festival (Noiz kontsultatua: 2021-02-25).
* ↑ (Ingelesez) «Contributing - Lemmy Documentation» join.lemmy.ml (Noiz kontsultatua: 2021-02-25).
* ↑ «Lemmy - Librezale.eus» librezale.eus (Noiz kontsultatua: 2021-02-25).

## Ikus, gainera

* Fedibertso.
* Reddit.

## Kanpo estekak

* Bisitatu Lemmy.eus!
* Lemmy.eus foroari buruzko artikuluak.
* Lemmy.eus: Ohiko galderak.
* (Ingelesez) About Lemmy Project
* (Ingelesez) Sortu zure instantzia.
* Datuak: Q84777032
* Multimedia: Lemmy / Q84777032
# La Presa (Texas)

La Presa Ameriketako Estatu Batuetako erroldak esleitutako leku bat da. Webb konderrian dago, Texas estatuan. 241 biztanle ditu, 1,307775 kilometro koadroko azaleran banatuta.

## Ikus, gainera

* Webb konderria

## Kanpo estekak

* Datuak: Q977852
* Multimedia: La Presa, Texas / Q977852
# La Presqu'île kantonamendua

La Presqu'île kantonamendua Frantziako kantonamendu bat da. Gironda departamenduan dago, Akitania Berria eskualdean. Guztira 9 udalerri ditu eta Ambarés e La Grava da bere hiriburua.

## Kanpo estekak

* Datuak: Q20671696
# La Praz

La Praz Suitzako udalerria da. Vaud kantonamenduan dago, Vaud kantonamendua barrutian. 2014an 165 biztanle zituen 5,12 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q70549
* Multimedia: La Praz / Q70549
# La Première Nuit

La Première Nuit 1958ko Georges Franju frantziar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Normalean eskolatik etxera txoferrarekin autoz joaten den haur batek alde egingo du, une labur batez ikusi duen neskatila bati jarraitzeko.

## Aktoreak

* Pierre Devis : haurra
* Lisbeth Persson : neskatila

## Erreferentziak

* ↑ www.sansebastianfestival.com

## Kanpo estekak

* Datuak: Q16028823
# La Prière

La Prière 2018ko Cédric Kahn frantziar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Thomasek 22 urte ditu. Droga mendekotasunetik ateratzeko, mendian bizi den komunitate batekin bat egingo du. Drogazale ohiek osatzen dute komunitatea, eta otoitzaren bidez sendatzen saiatzen ari dira. Laguntasuna, lana, arau zorrotzak, maitasuna eta fedea ezagutuko ditu Thomasek komunitate horren bidez.

## Aktoreak

* Anthony Bajon : Thomas
* Damien Chapelle : Pierre
* Àlex Brendemühl : Marco
* Louise Grinberg : Sybille
* Hanna Schygulla : Ahizpa Myriam

## Erreferentziak

* ↑ «La prière» Berria 2018-03-21 CC BY-SA 4.0 lizentziapean.

## Kanpo estekak

* Datuak: Q47544949
* Multimedia: La prière / Q47544949
# La Prairie (Wisconsin)

La Prairie Ameriketako Estatu Batuetako inkorporatutako herri bat da. Rock konderrian dago, Wisconsin estatuan. 784 biztanle ditu, 34,6 kilometro koadroko azaleran banatuta.

## Ikus, gainera

* Rock konderrian

## Kanpo estekak

* Datuak: Q1885653
* Multimedia: La Prairie, Wisconsin / Q1885653
# La Prairie udalerria, Marshall konderria

La Prairie udalerria Ameriketako Estatu Batuetako Illinois estatuko udalerri bat da, Marshall konderrian. Azken zentsuaren arabera 326 biztanle zituen, 36.01 milia karratu (93.3 km$^2$) eremuan.

## Ekonomia

2020ko zentsuaren arabera, La Prairie udalerrian 110 etxebizitza zeuden. Per capita diru-sarrerak 33.123 estatubatuar dolar ziren.

## Kanpo estekak

* Datuak: Q6464580
* Multimedia: La Prairie Township, Marshall County, Illinois / Q6464580
# La Presa (Kalifornia)

La Presa Ameriketako Estatu Batuetako erroldak esleitutako leku bat da. San Diego konderrian kokatuta dago, Kalifornia estatuan. 35.033 biztanle ditu, 15,588453 kilometro koadroko azaleran banatuta.

## Ikus, gainera

* San Diego konderria

## Kanpo estekak

* Datuak: Q178785
* Multimedia: La Presa, California / Q178785
# La Proie (2011ko filma)

La Proie 2011ko Éric Valette frantziar zinema zuzendarien thrillerra da.

## Sinopsia

Oharra: Atal honek istorio osoa edo amaiera argitzen du.
Kartzelatik ihes egin duen lapur bat zelda-kide izan duen pertsonaren bila abiatuko da, serie-hiltzaile bat dela eta egindako krimenak berari leporatu nahi dizkiola jakingo baitu.

## Aktoreak

* Albert Dupontel : Franck Adrien
* Alice Taglioni : Claire Linné
* Stéphane Debac : Jean-Louis Maurel
* Sergi López : Manuel Carrega
* Caterina Murino : Anna Martins
* Jaïa Caltagirone : Amélie Adrien
* Natacha Régnier : Christine Maurel
* Zinedine Soualem : Lucciani
* Serge Hazanavicius : Lafay
* Lucien Jean-Baptiste : Alex
* Jean-Marie Winling : Pascaud
* Yves Verhoeven : Brice
* Claire Bouanich : Mélissa
* François Hatt : Nicolas
* Arsène Jiroyan : apartamendu-jabea
* Hugo Becker : ikaslea

## Erreferentziak

* ↑ EiTB. (2020/05/19). 'La presa' filmaren estreinaldia, gaur gauean, "La Noche de..."n. .

## Kanpo estekak

* Datuak: Q3211986
# Lehenengo Boer Gerra

Lehenengo Boer Gerra (ingelesez: First Boer War, afrikaansez: Eerste Vryheidsoorlog, hitzez hitz «Lehenengo Askapen Gerra»), Lehenengo Anglo-boer Gerra edo Transvaalgo Gerra 1880 eta 1881 artean hegoaldeko Afrikan izandako gatazka izan zen.
Britainia Handia eta Irlandako Erresuma Batuak 1877an Transvaal konkistatu zuen. Luze zirauen boerren suminak lehertu zuen lurralde horretan 1880an.
Gatazka hasi bezain azkar amaitu zen Majuba muinoko borrokan (1881eko otsailaren 27an) boerrek lortutako garaipen erabakigarriari esker. Errepublikak independentzia berreskuratu zuen Hegoafrikar Errepublika izenpean. Paul Kruger, matxinadako buruetako bat, presidente bihurtu zen 1883an.
Bitartean, Majubako porrotak umiliatuta, britaniarrek Hegoafrikako koloniak federatzen bilatu zuten, eskualdeko gehiengo afrikanerren aurrean euren interes estrategikoak babestu nahian.

## Kanpo estekak

* Datuak: Q329203
* Multimedia: First Boer War / Q329203
# Lehendakaritza

Lehendakaritza Eusko Jaurlaritzako agintea edo gobernua, hots, Eusko Jaurlaritzako lehendakaria eta sailburuak beregain hartzen dituen barne erakundea da. Lehendakaritzaren egoitza edo eraikina Arabako Gasteiz hiriburuaren hegoaldean dago, Mendizorrotza auzoko Nafarroa kaleko 2. zenbakian, Nieves Cano pasealekuarekin bat egiten duen gunean.
1990eko hamarkadaren hasieran eraiki zuen Javier Egaña arkitektoaren taldeak eta hor biltzen dira Lehendakaritzako unitate administratiboak: Jaurlaritzako Lehendakaritzaren Idazkaritza Nagusia, Kanpo Harremanetarako Idazkaritza Nagusia eta Komunikaziorako Idazkaritza Nagusia; baita lehendakariak lanerako dituen bulegoak, Kontseilu Gela eta komunikabideen aurrean agertzeko aretoa ere. Zenbait artelan aipagarri ere badaude barruan, hala artisau tradiziozkoak nola egungo euskal arteari buruzkoak.

## Lehendakaritzaren eginkizunak

Lehendakaritza eginkizuna Eusko Jaurlaritzaren jarduna koordinatzeaz gain, zeregin hauetaz arduratzen delarik:
* Harreman sozialak eta instituzionalak eta Euskadi atzerrian ordezkatzea.
* Garapenerako lankidetzaren eta genero-berdintasunaren arloko politikak.
* Hedabideei informazioa ematea, teknologia berrien garapena eta multimedia ekoizpena.

## Ikus gainera

* Ajuria Enea
* Eusko Jaurlaritzaren egoitza
* Eusko Legebiltzarra

## Kanpo estekak

* Lehendakaritzaren webguna (Gaztelaniaz)
* Datuak: Q12262077
* Multimedia: Lehendakaritza / Q12262077
# Lehenengo Gurutzada

Lehenengo Gurutzada XI. eta XIII. mendeetan zehar Ekialde Hurbila asaldatu zuen kanpaina militarrek, erromesaldi armatuek eta hedapen kolonialak osaturiko Gurutzadak izeneko mugimenduaren lehendabizikoa izan zen.
Alexio I.a Komneno bizantziar enperadoreak seljuktar turkiarren aurkako borrokan Urbano II.a aita sainduari laguntza eskatu zionean, honek 1095ean Mendebaldeko Europako erresuma kristau guztiei Lur Santua konkistatzea eskatu zien. Petri Ermitauak lehendabiziko saiakera egin bazuen ere, Germaniako Erromatar Inperio Santuko eta Frantziako nobleziak zuzenduriko armada bat antolatu eta armada honek aurrera egin ahala, Europan nolabaiteko migrazio masiboa sortu zen ekialderantz. Gurutzatuek Rûmgo Sultanerrian sartu eta hegoalderantz jo zuten, hiri asko konkistatu eta, Fatimatar kalifaldiaren lurraldeetan sartu ondoren, 1099an Jerusalem konkistatu zuten.
Horrela eskualdean Gurutzatuen estatuak sortzeaz gain Bizantziar Inperioak lurralde batzuk berreskuratu zituen. Mediterranear eskualdean fanatismo erlijiosoa zabaldu zen, aitasantutzak ospea berreskuratuz. Nazioarteko merkataritza ere bultzatua izan zen.

## Erreferentziak

* ↑ D. Nicolle, The First Crusade 1096-99: Conquest of the Holy Land, 21. orr.
* 1 2 D. Nicolle, The First Crusade 1096-99: Conquest of the Holy Land, 32. orr.
* ↑ Riley-Smith, Jonathan. The First Crusaders, 1095–1131. Cambridge: 1998. ISBN 0-521-64603-0
* ↑ Madden, Thomas. New Concise History of the Crusades. Rowman & Littlefield, 2005. ISBN 0-7425-3822-2
* ↑ Riley-Smith, Jonathan. The First Crusade and the Idea of Crusading. University of Pennsylvania: 1991. ISBN 0-8122-1363-7

## Kanpo estekak

* Datuak: Q51649
* Multimedia: First Crusade / Q51649
# Lehendakari Txapelketa

Lehendakari Txapelketa urtero Euskadiko Txirrindularitza Federazioak antolatutako txapelketa da, 2005ean sortua, zenbait lasterketa amateurrez osaturik dago.
2005etatik 2010era, 19 eta 20 urte arteko txirrndulariek baino ezin zuten parte hartu. 2012tik aurrera 23 urtez azpiko txirrindulariek ere, har dezakete parte. Taldekako sailkapena ere badago.

## Puntuazioa

Lasterketa bakoitzeko lehenengo 15 txirrindularik puntuak lortzen dituzte eta horrela sailkapen orokorra osatzen da.
Puntuazio sistema :
| Emaitza | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | Lasterketa amaitu dutenek | Lasterketa hasi direnek |
| Puntu | 19 | 18 | 17 | 16 | 15 | 14 | 13 | 12 | 11 | 10 | 9 | 8 | 7 | 6 | 5 | 3 | 1 |

## Lasterketak
### 2022

2022ko edizioan, honako lasterketa hauek osatu zuten txapelketa:
* San Pedro Saria
* Oroko Andre Maria Saria
* Antzuola Saria
* Dorletako Ama Saria
* Jesús Galdeano Memoriala
* Xanisteban Saria
* San Roman Saria
* Aiara Zirkuitua
* Leintz Bailarari Itzulia
* Laudio Saria
* San Bartolome Sari Nagusia
* Etxaniz Memoriala
* San Bartolome Saria
* Andra Mari Sari Nagusia
* Andra Mari Txiki Saria
* Altsasuko Saria
* Oñati Saria

## Palmaresa

| Urtea | Garailea | Bigarrena | Hirugarrena |
| 2005 | Beñat Intxausti | | |
| 2006 | Rubén Palacios | | |
| 2007 | Jonathan Castroviejo | | |
| 2008 | Jon Pardo | | |
| 2009 | Ramón Domene | | |
| 2010 | Ramón Domene | | |
| 2011 | Karol Domagalski | Haritz Orbe | Markel Anton |
| 2012 | Imanol Estévez | Aitor González | Jon Larrinaga |
| 2013 | Jaime Rosón | Alain González Estíbalez | Imanol Estévez |
| 2014 | Jorge Arcas | Alain González Estíbalez | Eneko Lizarralde |
| 2015 | Jonathan Lastra | Alain Santamaría | Iker Azkarate |
| 2016 | Gotzon Martín | Xuban Errazkin | Jokin Etxabe |
| 2017 | Mikel Alonso | Txomin Juaristi | Mauricio Moreira |
| 2018 | Francisco Galván | Xavier Cañellas | Albert Muela |
| 2019 | Iker Ballarin | Jordi López | Unai Iribar |
| 2020 | Unai Iribar | Xabier Isasa | Jon Barrenetxea |
| 2021 | Xabier Isasa | Imanol Alvárez | Unai Iribar |
| 2022 | Mulu Hailemichael | Xabier Berasategi | Ander Ganzabal |
| 2023 | Ander Ganzabal | Iñaki Díaz Melero | Dylan Westley |
| 2024 | Sergio Trueba | Nil Gimeno | Asier Castilla |

## Erreferentziak

* ↑ Euskadiko Txirrindularitza Federazioa
* ↑ Montenegro gana el Euskaldun y Domagalski el Lehendakari
* ↑ 2022ko Lehendakari Txapelketa, sailkapen orokorra
* ↑ 2023ko Lehendakari Txapelketa
* ↑ Sergio Trueba Cagigas se proclama campeón del Lehendakari Txapelketa

## Ikus, gainera

* Euskaldun Txapelketa

## Kanpo estekak

* Datuak: Q115682518
# Lehenengo Musuak

Lehenengo Musuak (jatorrizko frantsesez Premiers Baisers) TF1 telebista katean igorritako telesaila da, Jean-François Porryk eta Bénédicte Laplacek ekoiztua. Spin-off bat izan zen, Salut les Musclés telesailean agertu zen Justine Girardean oinarrituta.

## Sinopsia

Oharra: Atal honek istorio osoa edo amaiera argitzen du.
Justine Girard institutuko ikaslea eta bere ingurukoak maitasun istorioak izango dituzte.

## Aktoreak

* Camille Raymond : Justine Girard
* Fabien Remblier : Jérôme Couturier
* Magalie Madison : Annette Lampion
* Boris Haguenauer : François
* Julie Caignault : Isabelle
* Christophe Rippert : Luc Duval
* Bruno Le Millin : Roger Girard
* Christiane Ludot : Marie Girard
* Hélène Rollès : Hélène Girard

## Erreferentziak

* ↑ Lehenengo Musuak, http://marrazkiak.euskal-encodings.com

## Kanpo estekak

* IMDb (Ingelesez)
* Datuak: Q678485
# Lehendakari

Artikulu hau orokorrean karguari buruzkoa da; bereziki Eusko Jaurlaritzakoa gaitzat duena beste hau da: Eusko Jaurlaritzako lehendakaria; eta Nafarroakoa: Nafarroako Gobernuko lehendakaria
Lehendakaria edo presidentea erakunde publiko nahiz pribatu bateko, enpresa bateko, elkarte bateko edo, oro har, talde bateko burua da.
Lehendakari edo presidentea, errepublika batean, estatuburu da; beste zenbait sistematan, berriz, gobernuburu da.

## Hitzak

Presidente (latinetik prae sedere, "aurrean eseri dena") lehendabizikoz Ameriketako Estatu Batuetako Konstituzioan erabili zuten eta harrezkero munduan zehar erabili dute.
Lehendakari hitza XX. mendearen hasieran sortutako neologismoa da, Euskadi, Eusko eta Jaurlaritza bezala. Lehendabiziko hitzaren hasierako zatiari -ari atzizkia gehituz sortu zen, eta, hasieratik bertatik, edozein erakundetako (publikoa nahiz pribatua) edo taldetako burua izendatzeko erabili da. Hartara, Orotariko Euskal Hiztegiko lehenengo adibidea (1911. urtekoa) hauxe da: «Euzko-Antzerti-Bazkunaren Lendakarijari» (Euskal Herriko Antzerki Elkartearen lehendakariari).

## Lehendakari motak
### Eusko Jaurlaritzako lehendakaria

1936an Eusko Jaurlaritza sortu zenez geroztik, euskaraz lehendakari titulua eman izan zaio erakunde horren buruari, hau da, Euskal Autonomia Erkidegoko gobernuburuari.

### Nafarroako Gobernuko lehendakaria

Nafarroako Foru Erkidegoko gobernuburua da, Nafarroako Foru Hobekuntza onartu zenetik. Lehendakaria 4 urterako hautatzen du Nafarroako Parlamentuak.

### Errepublikako lehendakaria edo presidentea

Errepublikak diren herrialdeetako gobernuetan, estatuburuak lehendakari edo presidente titulua du. Oro har, herritarrek hautatzen dituzte hauteskundeetan, eta parlamentuak izendatzen ditu 4-8 urte bitarterako (herrialdearen arabera). Adibidez, hala da Frantzian.

### Gobernuko lehendakaria edo presidentea

Monarkia parlamentarioa duten herrialde batzuetan, lehen ministroari Gobernuko lehendakari edo Gobernuko presidente titulua ematen zaio. Adibidez, hala da Espainian.

## Erreferentziak

* ↑ Gorka Knörren hitzak, Iñaki Anasagastik jasoak.

## Ikus, gainera

* Kantziler
* Lehen ministro

## Kanpo estekak

* Datuak: Q30461
* Multimedia: Presidents / Q30461
# Lemoore Station (Kalifornia)

Lemoore Station Ameriketako Estatu Batuetako erroldak esleitutako leku bat da. Kings konderrian dago, Kalifornia estatuan. 6.568 biztanle ditu, 4,205 kilometro koadroko azaleran banatuta.

## Ikus, gainera

* Kings konderria

## Kanpo estekak

* Datuak: Q2192165